Deadmau5

Deadmau5 (מבוטא dead mouse; בתרגום מאנגלית: "עכבר מת") הוא שם הבמה של מפיק ההאוס הקנדי ג'ואל תומאס צימרמן (באנגלית: Joel Thomas Zimmerman; נולד במפלי הניאגרה, אונטריו, קנדה). אלבום הבכורה שלו Get Scraped (בתרגום חופשי: "התקרצף") יצא לאור ב-2006. ב-28 באוקטובר 2009 נבחר ל-DJ השישי הטוב בעולם על פי מגזין המוזיקה הידוע DJ Magazine. בשנת 2011 נבחר למקום הרביעי באותה הקטגוריה. צימרמן היה מועמד לפרס גראמי לשנת 2009 בקטגוריה "ההקלטה המעובדת מחדש הטובה ביותר (לא קלאסית)" על הרמיקס שביצע לשירם של מורגן פייג' וליסי, "The Longest Road". בשנת 2010 זכה בפרס הג'ונו בקטגוריה "אלבום הדאנס של השנה" על אלבומו For Lack of a Better Name. צימרמן ידוע בהופעותיו הססגוניות שבמסגרתן הוא מרכיב קסדה דמוית ראש עכבר. שם הבמה של צימרמן "deadmau5" מנציח תקרית בה מחשבו האישי של צימרמן התקלקל. בדיקה מקיפה העלתה שהתקלה נבעה מעכבר שחדר למארז המחשב ומצא בו את מותו. חבריו של צימרמן ששמעו על התקרית החלו לכנות אותו בשם "הבחור עם העכבר המת", כינוי שקוצר ל-"עכבר מת" - dead mouse. צימרמן בחר לאמץ את הכינוי, אך לאחר שניסיון להירשם בשם משתמש זה לצ'אט כלשהו ומכיוון שהשם היה ארוך מידי הוא החליט לאייתו באופן שונה - Deadmau5. צימרמן מעדיף שלא להיקרא DJ, משום שעיקר ההופעה שלו כוללת שירים שהוא עצמו הכין. דרכו המוזיקלית של צימרמן החלה כשהיה בן 15 והחל להקליט יצירות אלקטרוניות באופן עצמאי. הוא החל לפרסם את יצירותיו באתרים ופורומים באינטרנט וכך החל להתפרסם בקרב קהילת ההאוס והטכנו תחת הכינוי "I Du De". ב-2006, לאחר ששחרר שורה של סינגלים באופן עצמאי תחת הכינוי "Deadmau5" הוציא את הסינגל הרשמי הראשון שלו "Faxing Berlin" בחברת התקליטים האמריקנית " Tenmana". בשנת 2008, לאחר הצלחתו של אלבומו "Random Album Title", הכריז צימרמן על כוונותיו להקים חברת תקליטים בעודו עובד על אלבום חדש. חברת התקליטים "Mau5trap" חוותה הצלחה מיידית לאחר שהחתים צימרמן שורה של אמנים מצליחים מז'אנר ההאוס והדאבסטפ כגון Nom De Strip, סקרילקס, Grabois ועוד. בשנת 2009 היה צימרמן מועמד לפרס גראמי תחת הקטגוריה "ההקלטה המעובדת מחדש הטובה ביותר" על הרמיקס לשירו של מורגן פייג' "The Longest Road". לאחר מכן באותה שנה הוציא את האלבום "For Lack of a Better Name" שהוכתר לאלבום האלקטרוני המצליח ביותר ב-2009. החל משנת 2010 נין לבחור כאווטאר במשחק DJ HERO 2. בשנת 2012 הוציא צימרמן את אלבומו "Album Title Goes Here" והכריז כי לאחר שיסיים את סיבוב ההופעות הנוכחי, יחל לעבוד על פרויקט צד בשיתוף עם מפיק הפולק הבריטי "Umbawa" שבו יתנסה בז'אנרים מוזיקליים אחרים. על פי צימרמן אלבומם עתיד לצאת בקיץ 2014. ב-19 באוקטובר 2013, זכה deadmau5 במקום ה-12 ברשימת 100 הדיג'יים הטובים בעולם של המגזין הבריטי "DJ Mag". ב-8 ביוני 2017 הופיע בישראל. בזמן מגוריו בטורונטו, בילה צימרמן זמן רב בשידור ברדיו Ustream מהאולפן שבביתו (ששם הוא יצר את רוב יצירותיו). ב-30 ביולי 2010, בזמן שהוא הופיע במועדון "9:30" שבוושינגטון די. סי., צימרמן התמוטט על הבמה בזמן ההופעה שלו, כשהוא סובל מהקאות ועייפות. הסט שלו נקטע, הוא הובהל לבית חולים ובוטלו 9 הופעות שלו במשך השבוע. בטקס פרסי ה-VMA 2010 שנערך בספטמבר 2010, פגש צימרמן את לינדזי אוונס, דוגמנית אמריקאית וכוכבת פלייבוי, והם התחילו להיפגש מאז. זמן קצר לאחר מכן אוונס עברה לטורונטו כדי לחיות עם צימרמן. הם נפרדו בספטמבר 2011. בספטמבר 2012 צימרמן התחיל להיפגש עם אמנית הקעקועים וידוענית הטלוויזיה, קט וון די. הם נפרדו אחד מהשנייה בנובמבר 2012 אך הם חזרו להיות ביחד זמן קצר אחר כך. ב-15 בדצמבר 2012, צימרמן הודיע בעמוד הטוויטר שלו שהוא הציע לה נישואים ושהיא הסכימה. השניים הודיעו כי הם יתחתנו באוגוסט 2013 אך לבסוף נפרדו בחודש יוני. 2006 - Get Scraped 2006 - Vexillology 2008 - Random Album Title 2009 - For Lack of a Better Name 2010 - 4x4=12 2012 - Album Title Goes Here 2014 - (while(1<2 2016 - /W:/2016ALBUM Full Circle" - 2007" Everything Is Complicated" - 2007" EP" - 2007" The Veldt" - 2012" 2013 - "7" 2011 - "Live @ Earl's Court" 2012 - "Meowingtons Hax 2k11 Toronto" 2006 - "deadmau5 Circa 1998-2002" 2006 - "A Little Oblique" 2008 - "Project 56" 2008 - "At Play" 2009 - "It Sounds Like" 2009 - "Tech-Trance-Electro Madness" 2009 - "At Play Vol.2" 2010 - "At Play Vol.3" 2011 - "Meowingtons Hax Tour Trax" 2012 - "At Play Vol.4" 2006 "Faxing Berlin" 2007 "Not Exactly" "Arguru" 2008 "Alone With You" "Move for Me" (עם קסקייד) "Hi Friend" (עם MC פליפסייד) "I Remember" (עם קסקייד) "Ghosts 'n' Stuff" (עם רוב סוויר) "Slip" 2009 "(Brazil (2nd Edit" "Bot" "Word Problems" "Lack Of A Better Name" 2010 "Strobe" "Animal Rights" (עם וולפגנג גרטנר) "Sofi Needs a Ladder" (עם SOFI) "Some Chords" "Right This Second" "Bad Selection" "HR 8938 Cephei" "Raise Your Weapon" (עם גרטה סוואבו באך) "Sex Slave" (עם Melleefresh) "A City in Florida" 2011 Aural Psynapse" 2012 "Maths" "The Veldt" (עם כריס ג'יימס) "Professional Griefers" (עם ג'רארד ויי) 2013 "Channel 42" (עם וולפגנג גרטנר) "Telemiscommunications" (עם הימוגן היפ) "Suckfest9001" 2014 "Avaritia" 2018 "monophobia" (עם רוב סוויר) מדיה וקבצים בנושא Deadmau5 בוויקישיתוף אתר האינטרנט הרשמי של Deadmau5 (באנגלית) Deadmau5, ברשת החברתית פייסבוק Deadmau5, ברשת החברתית אקס (טוויטר) Deadmau5, ברשת החברתית אינסטגרם Deadmau5, ברשת החברתית טיקטוק Deadmau5, סרטונים בערוץ היוטיוב Deadmau5, ערוץ באתר Twitch.tv Deadmau5, במסד הנתונים הקולנועיים IMDb (באנגלית) Deadmau5, באתר אפל מיוזיק (באנגלית) Deadmau5, באתר ספוטיפיי Deadmau5, באתר סאונדקלאוד (באנגלית) Deadmau5, באתר Last.fm (באנגלית) Deadmau5, באתר AllMusic (באנגלית) Deadmau5, באתר MusicBrainz (באנגלית) Deadmau5, באתר דיזר Deadmau5, באתר Discogs (באנגלית) Deadmau5, באתר Songkick (באנגלית) Deadmau5, באתר בילבורד (באנגלית) Deadmau5, באתר טיידל (באנגלית) Deadmau5, באתר אמזון מיוזיק אתר חברת ההקלטות mau5trap deadmau5 באתר Ultra Records דף הטוויטר של deadmau5 דף הפייסבוק של deadmau5 Deadmau5, באתר אנציקלופדיה בריטניקה (באנגלית) "Deadmau5 Collapses Onstage, Cancels Tour Dates – Music, Celebrity, Artist News"